
	1.
	Likumprojekts (grozījumi)
 Papildināt 58.11 pantu ar jaunu sesto, septīto, astoto, devīto, desmito, vienpadsmito un divpadsmito daļu šādā redakcijā:
	Priekšlikums
Papildināt Enerģētikas likuma 58.11 pantu ar jaunu trīspadsmito daļu šādā redakcijā: "Iestādes, izstrādājot attiecīgos tiesību aktus nacionālajām atbalsta shēmām, nesniedz finansiālus stimulus ar fosilo kurināmo darbināmo autonomo katlu uzstādīšanai." Paskaidrojam, ka Eiropas Parlamenta un Padomes Direktīva (ES) 2024/1275 (2024.gada 24.aprīlis) par ēku energosniegumu 17.panta 15.punkts paredz minētā pienākuma ieviešanu, proti: "No 2025. gada 1. janvāra dalībvalstis saskaņā ar Regulas (ES) 2021/241 7. panta 1. punkta h) apakšpunkta i) punkta trešo ievilkumu Regulā (ES) 2021/1058 un 73. pantu Eiropas Parlamenta un Padomes Regulā (ES) 2021/2115 ( 32) nesniedz finansiālus stimulus ar fosilo kurināmo darbināmu autonomo katlu uzstādīšanai, izņemot tos, kas investīcijām izraudzīti pirms 2025. gada." Atbilstoši Direktīvas 35.panta 1.punkta otrajai daļai: "Dalībvalstīs stājas spēkā normatīvie un administratīvie akti, kas vajadzīgi, lai izpildītu 17. panta 15. punkta prasības, līdz 2025. gada 1. janvārim.". 
 
Piedāvātā redakcija
"(13) Iestādes, izstrādājot attiecīgos tiesību aktus nacionālajām atbalsta shēmām, nesniedz finansiālus stimulus ar fosilo kurināmo darbināmo autonomo katlu uzstādīšanai."
	Karina Zvirbule (EM)



